На основу члана 41.став1. тачка 1) и члана 57. став 1. тачка 1) Закона о основама система образовања и васпитања (“Службени гласник Републике Србије”, број 72/2009,52/2011 И 55/2013, у даљем тексту:Закон), члана 14. став 1. Закона о безбедности и здрављу на раду („Службени гласник Републике Србије“ бр.101/2005.), члана 336. Статута Основне школе “Kраљ Петар I” у Нишу број: 04/3990 од 09. 12. 2013. године , Школски одбор, на седници одржаној дана 23. децембра 2013. године, донео је

**П Р А В И Л Н И К**

**О БЕЗБЕДНОСТИ И ЗДРАВЉУ НА РАДУ**

**У ОСНОВНОЈ ШКОЛИ “ КРАЉ ПЕТАР I” У НИШУ**

**I ОСНОВНЕ ОДРЕДБЕ**

Члан 1.

 Правилником о безбедности и здрављу на раду у Основној школи «Kраљ Петар I“ у Нишу (у даљем тексту: Правилник), у складу са Законом, уређује се спровођење безбедности и здравља на раду запослених у школи, (у даљем тексту: Школа) у циљу стварања безбедних услова рада, ради заштите живота и здравља и радне способности запослених.

 Право на безбедност и здравље на раду имају и друга лица која учествују у радном процесу, а нису у радном односу у школи, деца и ученици као и лица која се затекну у радној околини ради обављања одређених послова у школи, ако је школа о њиховом присуству обавештена.

 Члан 2.

 У Школи је забрањено злостављање на раду и у вези са радом (даље:злостављање),сексуално узнемиравање, као и злоупотреба права на заштиту од таквог понашања. Забрана злостављања и сексуалног узнемиравања односи се и на директора,односно одговорно лице у Школи.

Члан 3.

 У Школи и школском дворишту забрањено је пушење.

 **II ОБАВЕЗЕ И ОДГОВОРНОСТИ ШКОЛЕ**

Члан 4.

 Школа је дужна да обезбеди услове за организовање и спровођење безбедности и здравља на раду у складу са техничко-технолошким потребама.

 Директор Школе је дужан да у циљу стварања услова неопходних за здраву и безбедну радну околину, организује рад на начин којим се спречава појава злостављања на раду и у вези са радом и запосленима обезбеђује услове рада којима неће бити изложени злостављању на раду и у вези са радом од стране директора Школе, односно одговорног лица или запослених у Школи.

 Директор Школе је одговоран за примену прописа забране пушења у Школи.

Члан 5.

 За спровођење безбедности и здравља на раду одговорни су запослени у свом делокругу рада.

Члан 6.

 Директор школе одлуком у писаној форми одређује лице за безбедност и здравље на раду**.**

 Школски одбор именује Одбор за безбедност и здравље на раду (у даљем тексту: Одбор).

 Одбор чине:

 лице за безбедност и здравље на раду,

 два представника запослених.

Члан 7.

 Директор Школе је дужан да:

 - писаним путем обавевести запосленог, пре ступања на рад, о забрани вршења злостављања, о правима, обавезама и одговорностима запосленог у вези са забраном злостављања,

 - предузима мере ради обавештавања и оспособљавања запослених да препознају узроке, облике и последице вршења злостављања,

 - дужан је да запосленог заштити од злостављања,

 - дужан је да учини доступним податке о лицу за подршку, лицима овлашћеним за покретање поступка за заштиту од злостављања, лицу коме се подноси захтев за заштиту од злостављања, односно списак посредника који се води у Школи у циљу превенције, односно остваривања права на заштиту од злостављања,

 - дужан је да запосленог који сматра да је изложен злостављању према мишљењу службе медицине рада прети непосредна опасност по здравље или живот или ако му прети опасност од настанка ненакнадиве штете,обавести да је изрекао меру за спречавање злостављања до окончања поступка,

 - сачињава предлог списака запослених у Школи за обављање посредовања у поступку заштите од злостављања и доставља га Школском одбору на коначно утврђивање и захтева од Школског одбора опозив посредника ако посредник више није достојан за обављање посредовања.

Члан 8.

 Школа је дужна да обезбеди запосленом рад на радном месту и у радној околини у којима су спроведене мере безбедности и здравља на раду.

 Школа је дужна да организује рад тако да обезбеди заштиту живота и здравља запослених и ученика у циљу спречавања повреда на раду, професионалних обољења и обољења у вези са радом, имајући у виду посебну заштиту омладине, инвалида, заштиту запослених са здравственим сметњама и заштиту материнства.

Члан 9.

 Школа је дужна да запосленом пружи обавештења о условима рада, о правима и обавезама које произилазе из прописа о безбедности и здрављу на раду, да утврди програм оспособљавања запослених и обезбеди оспособљавање запослених за безбедан рад, као и да обезбеди коришћење средстава и опреме за личну заштиту на раду.

Члан 10.

 Школа је дужна да приликом организовања рада и радног процеса обезбеди превентивне мере ради заштите живота и здравља запослених и да заустави сваку врсту рада која представља непосредну опасност за живот и здравље запосленог, у складу са Законом.

 У случају настанка повреде на раду због неуобичајених и непредвидивих околности које су изван контроле Школе или због изузетних догађаја чије се последице нису могле избећи, Школа не сноси одговорност у смислу прописа о безбедности и здрављу на раду.

Члан11.

 Школа је дужна да средства и опрему за рад, електричне инсталације, грејање као и друге инсталације одржава редовно и правилно у исправном стању, у складу са техничким прописима и одређеним стандардима, на начин који обезбеђује одговарајућу сигурност запослених, с тим да у току коришћења и евентуалног премештања на друго место рада, исте прегледа и проверава њихову исправност.

 Периодичне прегледе и проверу исправности у смислу става 1. овог члана, Школа врши преко овлашћеног правног лица које се бави безбедношћу и здрављем на раду као својом делатношћу и има одговарајућу лиценцу.

 Опрема за рад која подлеже превентивним и периодичним прегледима и испитивањима је:

 Опрема за рад ( уређаји, инсталације, алати и хемикалије) за коју је Школа

Актом о процени ризика утвдила да се на њој врше превентивни и периодични прегледи и испитивања.

Члан 12.

 Школа је дужна да врши прегледе и испитивања у смислу члана 11. Правилника, у роковима који су утврђени упутством произвођача и у складу са техничким нормативима и одређеним стандардима, ради утврђивања да ли даље коришћење прописаних средстава и опреме за рад, електричних инсталација, грејања и других инсталација представља ризик за сигурност или здравље запослених и да ли су примењене прописане мере безбедности и здравља на раду.

 У случају да рокови из става 1. овог члана нису утврђени упутством произвођача, техничким нормативима и одређеним стандардима, Школа је дужна да средства и опрему за рад, електричне инсталације, грејање и друге инсталације прегледа и испитује у роковима утврђеним прописима о безбедности и здрављу на раду.

 **1. Испитивање услова радне средине**

Члан 13.

 Школа је дужна да организује испитивање у радним и помоћним просторијама у којима се при раду евентуално користе штетне или опасне материје,(лабараторије, кабинети) ради спречавања повређивања запослених, као и утврђивања да ли радна средина одговара условима за безбедан рад и здравље запослених.

 Испитивања у смислу става 1. овог члана, обухватају:

 - микроклиму (температура, брзина струјања ваздуха и влажност ваздуха);

 - хемијске штетности (гасови, паре, дим и прашина);

 - физичке штетности (бука, вибрација и штетна зрачења);

 - осветљеност;

 - материје чија су својства опасна по живот и здравље запослених;

 Ова испитивања се предвиђају у школским лабараторијама и кабинетима.

Члан 14.

 Испитивања из члана 13.Правилника Школа је дужна да врши на начин, по поступку и у роковима утврђеним прописима о безбедности и здрављу на раду.

Члан 15.

 Испитивање услова радне околине може да врши правно лице са лиценцом за обављање послова испитивања услова радне околине, које поседује одговарајуће инструменте и уређаје за вршење испитивања и мерења, наведене са техничким карактеристикама у прихваћеној методологији.

Члан 16.

 Испитивање услова радне околине може да врши правно лице са лиценцом за обављање послова испитивања услова радне околине које поседује одговарајуће инструменте, опрему, лабораторије и уређаје за вршење испитивања и анализу штетности, наведене са техничким карактеристикама у прихваћеној методологији.

Члан 17.

 О извршеном испитивању услова радне средине и околине издаје се стручни налаз уз који правно лице које је обавило испитивања услова радне околине прилаже копију лиценце тог правног лица и одговорног лица које је потписало стручни налаз.

Члан 18.

 Периодична испитивања услова радне околине обављају се на радном месту у радној околини у року од три године од дана претходног испитивања.

 **2.Оспособљавање запослених за безбедан и здрав рад**

Члан 19.

 За обављање послова за безбедност и здравље на раду и послова одговорног лица полаже се одговарајући стручни испит.

Члан 20.

 Школа је дужна да изврши оспособљавање запосленог за безбедан и здрав рад приликом заснивања радног односа, односно премештаја на друге послове, приликом увођења нових средстава за рад, као и код промене процеса рада који може проузроковати промену мера за безбедан и здрав рад.

 Оспособљавање запослених врши се за време радног времена, од стране Школе, или организовањем посебних семинара.

 Директор је дужан да, у циљу препознавања, превенције и спречавања злостављања, спроводи мере обавештавања и оспособљавања запослених и њихових представника да препознају узроке, облике и последице вршења злостављања.

Члан 21.

 Школа је дужна да запосленог у току оспособљавања за безбедан и здрав рад упозна са свим врстама ризика на пословима на које га одређује и о конкретним мерама за безбедност и здравље на раду у складу са Правилником о процени ризика.

 Оспособљавање из става 1. овог члана школа обезбеђује у току радног времена, а трошкови оспособљавања не могу бити на терет запосленог.

 Оспособљавање за безбедан и здрав рад запосленог мора да буде прилагођено специфичностима његовог радног места.

 Ако Школа одреди запосленом да истовремено обавља два или више послова, дужна је да запосленог оспособи за безбедан и здрав рад на сваком од послова.

Члан 22.

 Оспособљавање запослених за безбедан и здрав рад Школа обавља теоријски и практично.

 Провера теоријске и практичне оспособљености запосленог за безбедан и здрав рад обавља се на радном месту, од стране Школе.

 Периодичне провере оспособљености за безбедан и здрав рад запосленог који ради на радном месту са повећаним ризиком врше се на начин и по поступку утврђеним Правилником о процени ризика.

 Оспособљавање за безбедан рад спроводи се комисијски и у њему учествују чланови одбора за безбедност на раду.

Члан 23.

 Школа, у којој, на основу уговора, споразума или по било ком другом основу, обављају рад запослени другог послодавца, дужна је да те запослене оспособи за безбедан и здрав рад, у складу са овим законом.

Члан 24.

 Када процес рада захтева додатно оспособљавање запосленог за безбедан и здрав рад, Школа је дужна да упозна запосленог о обављању процеса рада на безбедан начин, путем обавештавања, упутстава или инструкција у писаној форми**.**

 У изузетним случајевима, када запосленом прети непосредна опасност по живот или здравље, због хитности, обавештења, упутства или инструкције могу се дати у усменој форми.

Члан 25.

 Школа је дужна да обезбеди да запослена жена за време трудноће, запослени млађи од 18 година живота и запослени са смањеном радном способношћу, и поред оспособљавања за безбедан и здрав рад, буду у писменој форми обавештени о резултатима процене ризика на радном месту и о мерама којима се ризици отклањају у циљу повећања безбедности и здравља на раду.

Члан 26.

 Школа је дужна да свако лице, које се по било ком основу налази у школском дворишту или у простору Школе, упозори на опасна места или на штетности по здравље које се јављају у току извођења наставе или извођења појединих радова трећих лица, односно на мере безбедности које мора да примени, и да га усмери на безбедне зоне за кретање.

Члан 27.

 Школа је дужна да видно обележи и истакне ознаке за безбедност и /или здравље ради обавештавања и информисања запослених о ризицима у технолошком процесу, правцима кретања и дозвољеним местима задржавања као и о мерама за спречавање или отклањање ризика.

Члан 28.

 Школа је дужна да обезбеди да приступ послу у радној околини, на коме прети непосредна опасност од повређивања или здравствених оштећења (тровања, гушења, лабараторије, радионице, фискултурне сале и сл.), имају само лица која су оспособљена за безбедан и здрав рад, која су добила посебна упутства за рад на таквом месту и која су снабдевена одговарајућим средствима и опремом за личну заштиту на раду.

 **3. Евиденције и осигурање од повреда на раду**

Члан 29.

 Школа је дужна да води и чува евиденције о:

 1) пословима са повећаним ризиком;

 2) запосленима распоређеним на посао са повећаним ризиком и лекарским прегледима запослених распоређених на тај посао;

 3) повредама на раду, професионалним обољењима и болестима у вези са радом;

 4) запосленима оспособљеним за безбедан и здрав рад;

 5) опасним материјама које користи у току рада;

 6) извршеним испитивањима радне околине;

 7) извршеним прегледима и испитивањима опреме за рад и средстава и опреме за личну заштиту на раду;

 8) пријавама из члана 50. Закона о безбедности и здрављу на раду.

 Начин вођења евиденције прописан је одговарајућим правилником.

Члан 30.

 Школа је дужна да одмах, а најкасније у року од 24 часа од настанка, усмено и у писаној форми пријави надлежној инспекцији рада и надлежном органу за унутрашње послове сваку смртну, колективну или тешку повреду на раду, повреду на раду због које запослени није способан за рад више од три узастопна радна дана, као и опасну појаву која би могла да угрози безбедност и здравље запослених.

Члан 31.

 Школа је дужна да, најкасније у року од три узастопна радна дана од дана сазнања, пријави надлежној инспекцији рада професионално обољење, односно обољење у вези са радом запосленог.

Члан 32.

 Извештај о повреди на раду, професионалном обољењу и обољењу у вези са радом који се догоде на одређеном послу, Школа доставља запосленом који је претрпео повреду, односно обољење и организацијама надлежним за здравствено и пензијско и инвалидско осигурање.

 Садржај и начин издавања обрасца извештаја из става 1. овог члана прописује министар надлежан за рад и запошљавање.

 Школа је дужна да на захтев инспектора рада или представника запослених достави извештај о стању безбедности и здравља на раду запослених, као и о спроведеним мерама.

Члан 33.

 Школа је дужна да сарађује и учествује у доношењу заједничких ставова о питањима унапређивања безбедности и здравља на раду са другим школама, као и да се стара о развоју и унапређивању опште културе безбедности и здравља на раду, у складу са законом.

Члан 34.

 Школа је дужна да запослене осигура од повреда на раду, професионалних обољења и обољења у вези са радом, ради обезбеђивања накнаде штете.

 Финансијска средства за осигурање из става 1. овог члана падају на терет Школе, а одређују се у зависности од нивоа ризика од повређивања, професионалног обољења или обољења у вези са радом на радном месту и радној околини.

 Услови и поступци осигурања од повреда на раду, професионалних обољења и обољења у вези са радом запослених уређују се законом.

Члан 35.

 Школа је дужна да запослене и ученике осигура од повреда на раду, професионалних обољења или обољења у вези са радом ради обезбеђивања накнаде штете.

 **III ПРАВА, ОБАВЕЗЕ И ОДГОВОРНОСТИ ЗАПОСЛЕНИХ**

Члан 36.

 Запослени има право и обавезу да се пре почетка рада упозна са мерама безбедности и здравља на раду на пословима или на радном месту на које је одређен, као и да се оспособљава за њихово спровођење.

 Запослени има право:

 1) да Школи даје предлоге, примедбе и обавештења о питањима безбедности и здравља на раду;

 2) да контролише своје здравље према ризицима радног места, у складу са прописима о здравственој заштити.

 3) да писаним путем буде упознат са забраном вршења злостављања и правима, обавезама и одговорностима у вези са забраном злостављања,

 4) да у Школи оствари заштиту од понашања које представња злостављање,

 5) да иницира покретање поступка за заштиту од злостављања обавештавањем лица овлашћеног за подношење захтева за покретање тог поступка чим сазна за понашање за које оправдано верује да представља злостављање, у складу са Законом о спречавању злостављања на раду.

 Запослени који ради на радном месту са повећаним ризиком, има право и обавезу да обави лекарски преглед на који га упућује Школа.

Члан 37.

 Запослени има право да одбије да ради:

 1) ако му прети непосредна опасност по живот и здравље због тога што нису спроведене прописане мере за безбедност и здравље на радном месту на које је одређен, све док се те мере не обезбеде;

 2)запослени, коме према мишљењу медицине рада прети непосредна опасност по здравље или живот, има право да одбије да ради ако директор Школе не предузме мере за спречавање злостављања до окончања поступка а према Закону о спречавању злостављања на раду,

 3) ако му Школа није обезбедила прописани лекарски преглед или ако се на лекарском прегледу утврди да не испуњава прописане здравствене услове, у смислу члана 43. Закона, за рад на радном месту са повећаним ризиком;

 4) ако у току оспособљавања за безбедан и здрав рад није упознат са свим врстама ризика и мерама за њихово отклањање, у смислу члана 27. став 2. Закона, на пословима или на радном месту на које га је Школа одредила;

 5) дуже од пуног радног времена, односно ноћу ако би, према оцени службе медицине рада, такав рад могао да погорша његово здравствено стање;

 6) на средству за рад на којем нису примењене прописане мере за безбедност и здравље на раду.

 У случајевима из става 1. овог члана, запослени може да се писменим захтевом обрати Школи ради предузимања мера које, по мишљењу запосленог, нису спроведене.

 Ако Школа не поступи по захтеву из става 2. овог члана у року од осам дана од пријема захтева, запослени има право да поднесе захтев за заштиту права инспекцији рада.

 Када запослени одбије да ради у случајевима из става 1. овог члана, а Школа сматра да захтев запосленог није оправдан, Школа је дужна да одмах обавести инспекцију рада.

Члан 38.

 Када му прети непосредна опасност по живот или здравље, запослени има право да предузме одговарајуће мере, у складу са својим знањем и техничким средствима која му стоје на располагању и да напусти радно место, радни процес, односно радну околину.

 У случају из става 1. овог члана запослени није одговоран за штету коју проузрокује Школи.

 Напуштању радног места обавезно претходи збрињавање деце и ученика.

Члан 39.

 Запослени је дужан да примењује прописане мере за безбедан и здрав рад, да наменски користи средства за рад и опасне материје, да користи прописана средстава и опрему за личну заштиту на раду и да са њима пажљиво рукује, да не би угрозио своју безбедност и здравље као и безбедност и здравље других лица.

 Запослени је дужан да пре почетка рада прегледа своје радно место укључујући и средства за рад која користи, као и средства и опрему за личну заштиту на раду, и да у случају уочених недостатака извести директора или друго овлашћено лице.

 Пре напуштања посла запослени је дужан да средства за рад остави у стању да не угрожавају друга лица.

 Члан 40.

 Запослени је дужан да се уздржи од понашања које представља злостављање и понашања које представља злоупотребу права на заштиту од злостављања**.**

Члан 41.

 Запослени има право и обавезу да се пре почетка рада упозна са мерама безбедности и здравља на раду на пословима на којима ради, као и да се оспособљава за њихово спровођење.

Члан 42.

 Запослени је дужан да поштује прописе о безбедности и здрављу на раду како не би угрозио своју безбедност и здравље, безбедност и здравље запослених и других лица, као и да обавести Школу о свакој врсти потенцијалне опасности која би могла да утиче на безбедност и здравље на раду.

Члан 43.

 Обавезе Школе утврђене Правилником у складу са Законом, истовремено представљају права запослених у вези са спровођењем мера безбедности и здравља на раду.

**IV ОГРАНИЗОВАЊЕ ПОСЛОВА БЕЗБЕДНОСТИ И ЗДРАВЉА НА РАДУ**

Члан 44.

 Школа је дужна да организује послове за безбедност и здравље на раду.

 Послове безбедности и здравља на раду може да обавља лице које има положен стручни испит у складу са Законом о безбедности и здрављу на раду.

 За обављање послова безбедности и здравља на раду Школа ангажује правно лице, односно предузетника који имају лиценцу (у даљем тексту: лице за безбедност и здравље на раду).

 Школа одлучује о начину организовања послова за безбедност и здравље на раду у зависности од:

 1) организације, природе и обима процеса рада,

 2) броја запослених који учествују у процесу рада,

 3) броја радних смена,

 4) процењених ризика,

 5) броја локацијских одвојених јединица,

 6) врсте делатности,

 7) од одобрења министарства надлежног за послове образовања(у даљем тексту:Министарство)

 8) да школа систематизује послове безбедности и здравља на раду.

Члан 45.

 Школа је дужна да омогући лицу за безбедност и здравље на раду независно и самостално обављање послова у складу са овим законом и приступ свим потребним подацима у области безбедности и здравља на раду.

 Лице за безбедност и здравље на раду непосредно је одговорно директору Школе и не може да трпи штетне последице, ако свој посао обавља у складу са овим законом.

Члан 46.

 Лице за безбедност и здравље на раду обавља послове у складу са овим законом, а нарочито:

 1) учествује у припреми Правилника о процени ризика;

 2) врши контролу и даје савете директору Школе у планирању, избору, коришћењу и одржавању средстава за рад, опасних материја и средстава и опреме за личну заштиту на раду;

 3) учествује у опремању и уређивању радног места у циљу обезбеђивања безбедних и здравих услова рада;

 4) организује превентивна и периодична испитивања услова радне околине;

 5) организује превентивне и периодичне прегледе и испитивања опреме за рад;

 6) предлаже мере за побољшање услова рада, нарочито на пословима са повећаним ризиком;

 7) прати и контролише примену мера за безбедност и здравље запослених на раду;

 8) прати стање у вези са повредама на раду и професионалним обољењима, као и болестима у вези са радом, учествује у утврђивању њихових узрока и припрема извештаје са предлозима мера за њихово отклањање;

 9) припрема и спроводи оспособљавање запослених за безбедан и здрав рад;

 10) припрема упутства за безбедан рад и контролише њихову примену;

 11) забрањује рад на послу или употребу средства за рад, у случају када утврди непосредну опасност по живот или здравље запосленог;

 12) сарађује и координира рад са службом медицине рада по свим питањима у области безбедности и здравља на раду;

 13) води евиденције у области безбедности и здравља на раду у Школи.

 Лице за безбедност и здравље на раду дужно је да у писаној форми извести директора Школе и представника запослених о забрани рада из става 1. тачка 11) овог члана.

 Ако Школа, и поред забране рада у смислу става 1. тачка 11) овог члана, наложи запосленом да настави рад, лице за безбедност и здравље на раду дужно је да о томе одмах извести надлежну инспекцију рада.

Члан 47.

 За обављање послова заштите здравља запослених и периодичних лекарских прегледа на рад, Школа ангажује Службу медицине рада.

 Служба медицине рада из става 1. овог члана дужна је да обавља послове у складу са овим законом, а нарочито:

 1) учествује у идентификацији и процени ризика на послу и радној околини приликом састављања акта о процени ризика;

 2) упознаје запослене са ризицима по здравље који су повезани са њиховим радом и обавља послове оспособљавања запослених за пружање прве помоћи;

 3) утврђује и испитује узроке настанка професионалних обољења и болести у вези са радом;

 **4) оцењује и** утврђује посебне здравствене способности које морају да испуњавају запослени за обављање одређених послова са повећаним ризиком или за употребу, односно руковање одређеном опремом за рад;

 5) врши претходне и периодичне лекарске прегледе запослених на пословима са повећаним ризиком и издаје извештаје о лекарским прегледима у складу са прописима о безбедности и здрављу на раду;

 6) учествује у организовању прве помоћи, спасавању и евакуацији у случају повређивања запослених или хаварија;

 7) даје савете директору Школе при избору другог одговарајућег посла према здравственој способности запосленог;

 8) саветује директора у избору и тестирању нових средстава за рад, опасних материја и средстава и опреме за личну заштиту на раду, са здравственог аспекта;

 9) учествује у анализи повреда на раду, професионалних обољења и болести у вези са радом;

 Претходне и периодичне лекарске прегледе запослених у смислу става 2. тачка 5) овог члана може да врши служба медицине рада која има прописану опрему, просторије и стручни кадар.

Члан 48.

 Лични подаци прикупљени у вези са лекарским прегледима запосленог поверљиве су природе и под надзором су службе медицине рада, која врши те прегледе.

 Подаци о повредама на раду, професионалним обољењима и болестима у вези са радом достављају се организацијама здравственог и пензијског и инвалидског осигурања у складу са законом.

 Подаци из става 2. овог члана могу се достављати другим лицима, само уз писмену сагласност запосленог.

 Извештај о лекарском прегледу запосленог доставља се директору на начин којим се не нарушава принцип поверљивости личних података.

 Није дозвољено коришћење података прикупљених по основу лекарских прегледа запослених у сврху дискриминације запослених.

Члан 49.

 Школа је дужна да запосленом на послу са повећаним ризиком пре почетка рада обезбеди претходни лекарски преглед, као и периодични лекарски преглед у току рада.

 Претходни и периодични лекарски прегледи запослених на пословима са повећаним ризиком врше се на начин, по поступку и у роковима утврђеним прописима о безбедности и здрављу на раду које споразумно прописују министар надлежан за рад и запошљавање и министар надлежан за здравље.

 Ако се у поступку периодичног лекарског прегледа утврди да запослени не испуњава посебне здравствене услове за обављање послова на послу са повећаним ризиком, Школа је дужна да га премести на друго радно место које одговара његовим здравственим способностима.

 Неиспуњавање посебних здравствених услова за рад на радном месту са повећаним ризиком не може бити разлог за отказ уговора о раду.

Послови из става 1. овог члана и посебни услови за рад на тим пословима утврђени су Правилником о организацији и систематизацији радних места.

 **V ОДБОР ЗА БЕЗБЕДНОСТ И ЗДРАВЉЕ НА РАДУ**

Члан 50.

 Школа је дужна да формира Одбор којег чине чланови из члана 6. Правилника.

 За чланове одбора се именују наставници који изводе наставу у лабараторијама, кабинетима, фискултурним салама и сл.

Члан 51.

 Школа је дужна да Одбору омогући:

 1) увид у све акте који се односе на безбедност и здравље на раду;

 2) да учествују у разматрању свих питања која се односе на спровођење безбедности и здравља на раду.

 Школа је дужна да Одбор информише о свим подацима који се односе на безбедност и здравље на раду.

Члан 52.

 Одбор има право:

 1) да директору Школе да предлоге о свим питањима која се односе на безбедност и здравље на раду;

 2) да захтева од директора Школе да предузме одговарајуће мере за отклањање или смањење ризика који угрожава безбедност и здравље запослених;

 3) да захтева вршење надзора од стране инспекције рада, ако сматрају да Школа није спровела одговарајуће мере за безбедност и здравље на раду.

 Члан Одбора има право да присуствује инспекцијском надзору.

Члан 53.

 Школа је дужна да Одбор упозна:

 1) са налазима и предлозима или предузетим мерама инспекције рада;

 2) са извештајима о повредама на раду, професионалним обољењима и обољењима у вези са радом и о предузетим мерама за безбедност и здравље на раду;

 3) о предузетим мерама за спречавање непосредне опасности по живот и здравље.

Члан 54.

Школа, односно Одбор и синдикат, дужни су да међусобно сарађују о питањима безбедности и здравља на раду, у складу са овим законом и другим прописима.

 **VI ПРВА ПОМОЋ И СПАШАВАЊЕ**

Члан 55.

 Школа је дужна да обезбеди пружање прве помоћи у случају инцидента, болести, више силе или повреде на раду запосленог или детета и ученика и свих оних који се по било ком основу налазе у просторијама Школе (у даљем тексту: трећа лица).

Члан 56.

 Школа обезбеђује да одређен број запослених буде оспособљен за пружање прве помоћи повређенима. У свакој смени мора бити присутан макар по један такав запослени.

Члан 57.

 Оспособљавање за пружање прве помоћи запослених врши овлашћена служба медецине рада.

Члан 58.

 За непосредно збрињавање лакших повреда запослених, ученика и других особа у Школи, Школа обезбеђује прописане ормариће за прву помоћ који су опремљени одговарајућим санитетским материјалом.

 За непосредно збрињавање

**VII ПРЕЛАЗНЕ И ЗАВРШНЕ ОДРЕДБЕ**

Члан 59.

Овај правилник ступа на снагу осмог дана од дана објављивања на огласној табли Школе.

Члан 60.

 Ступањем на снагу Правилника престаје да важи Правилник о безбедности и здрављу на раду евудентиран бројем 1211 од 16. 06.2007.године .

 председник Школског одбора

 Основне школе „Kраљ Петар I„ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Снжана Живковић

Правилник је евидентиран деловодним бројем: 04/4368 од 23. 12. 2013.године и објављен на огласној табли Школе дана 23. 12. 2013.године, а ступа на снагу дана 31. 12. 13. године.

 секретар ОШ „Краљ Петар I „

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Лидија Цветковић

САДРЖАЈ

I ОСНОВНЕ ОДРЕДБЕ....................................................................................................1

II ОБАВЕЗЕ И ОДГОВОРНОСТИ ШКОЛЕ...................................................................1

1. Испитивање услова радне средине...............................................................3

 2.Оспособљавање запослених за безбедан и здрав рад..................................4

 3. Евиденције и осигурање од повреда на раду................ ..............................5

III ПРАВА, ОБАВЕЗЕ И ОДГОВОРНОСТИ ЗАПОСЛЕНИХ.....................................7

IV ОГРАНИЗОВАЊЕ ПОСЛОВА БЕЗБЕДНОСТИ И ЗДРАВЉА НА РАДУ...........8

V ОДБОР ЗА БЕЗБЕДНОСТ И ЗДРАВЉЕ НА РАДУ.................................................11

VI ПРВА ПОМОЋ И СПАШАВАЊЕ............................................................................11

VII ПРЕЛАЗНЕ И ЗАВРШНЕ ОДРЕДБЕ.......................................................................12